Judy Garland

skeusennik|left|Garland ow kana war wariva
Judy Garland (genys avel Frances Ethel Gumm, 10 Metheven 1922, marow 22 Metheven 1969) o gwarier ha kantores amerikan geryes da.

Hi a dheuth a vri avel gwarier yn rannow ilowek ha dramasek, avel artydh rekordya, ha war warivaow keskan. Hi a waynyas pewas Akademi Yowynk ha Pel Owrek. Ynwedh hi a waynyas pewasow Grammy ha Tony. Henwys veu hi rag an Pewas Akademi y'n klass "Gwariores Wella" rag y rann yn A Star is Born, hag ynwedh arag "Skoodhyer gwariores wella" rag hy ferformyans yn fylm 1961, Judgment at Nuremberg. Hi o an person yowynkka dhe gavos an Pewas Cecil B. DeMille rag kowlwrians hys bewnans y'n diwysyans fylmow. 

Yth esa Garland yn vaudeville gans hy diw hwor gottha. Sinys veu dhe Metro-Goldwyn-Mayer avel degowek. Hy a wrug moy es 24 fylm rag MGM, naw anedha gans Mickey Rooney. Hy fylm gwella gerys o The Wizard of Oz a 1939. Hi a oberas gans MGM pymthek bledhen. Wosa henna, hi eth dhe wul keskanow pur sewenus. 

Garland a's tevo kudynnow personel dres hy bewnans. Ny gara hy semlant. Hy omglewansow o gwrys lakka gans dyghtyoryon fylmow ow leverel orti nag o hy semlant pur dha. I a janjya hy semlant fysegel yn fylmow. Yth esa kudynnow arghansek dhedhi ynwedh. Treweythyow, hi a dylis kansow a vilyow a dhollarys yn tollow heb pes. Hi a dhemedhis pympgweyth, an peswar demedhyans kynsa ow korfenna yn didhemedhyansow. Hi a omladha usadow alkohol ha droggys dres an brassa rann a'y resegva. Hi a verwis a wordhogen droggys dre wall yn 47 bloodh. Hi a gavas tri flogh, henwys Liza Minnelli, Lorna Luft, ha Joey Luft.

Yn 1997, res veu dhe Garland Pewas Kowlwrians Hys Bewnans Grammy bledhynnyow wosa hy mernans. Niver a'y rekordyansow re beu danvonys dhe Hel a Vri Grammy. Yn 1999 henwys veu gans Fondyans Fylmow Amerika yn mysk an deg steren venow gwella yn istori fylmow amerikanek. 

 Fylmow 

1929 - The Big Revue
1929 - A Holiday in Storyland
1929 - The Wedding of Jack and Jill
1929 - Bubbles	
1935 - La Fiesta de Santa Barbara	
1936 - Every Sunday	
1936 - Pigskin Parade	
1937 - Broadway Melody of 1938	
1937 - Thoroughbreds Don't Cry	
1937 - Silent Night
1938 - Everybody Sing	
1938 - Love Finds Andy Hardy	
1938 - Listen, Darling	
1939 - The Wizard of Oz	
1939 - Babes in Arms	
1940 - If I Forget You
1940 - Andy Hardy Meets Debutante
1940 - Strike Up the Band	
1940 - Little Nellie Kelly	
1941 - Ziegfeld Girl	
1941 - Life Begins for Andy Hardy	
1941 - Babes on Broadway	
1941 - We Must Have Music	
1942 - For Me and My Gal	
1943 - Presenting Lily Mars	
1943 - Girl Crazy	
1943 - Thousands Cheer	
1944 - Meet Me in St. Louis	
1945 - The Clock	
1946 - The Harvey Girls	
1946 - Ziegfeld Follies	
1946 - Till the Clouds Roll By	
1948 - The Pirate	
1948 - Easter Parade	
1948 - Words and Music	
1949 - In the Good Old Summertime	
1950 - Summer Stock	
1954 - A Star Is Born
1960 - Pepe	
1961 - Judgment at Nuremberg	
1963 - Gay Purr-ee	
1963 - A Child Is Waiting	
1963 - I Could Go On Singing

Klass:Amerikanyon a dhevedhyans sowsnek
Klass:Demokratyon
Klass:Dinethyansow 1922
Klass:Donsyoresow
Klass:Gwarioresow fylm amerikanek
Klass:Gwarioresow lev amerikanek
Klass:Gwarioresow pellwolok amerikanek
Klass:Gwarioryon flogh
Klass:Gwarioryon wariva amerikanek
Klass:Gwaynyoryon a Bewas Akademi der Enor
Klass:Kanoresow amerikanek
Klass:Mernansow 1969
Klass:Radyo
Klass:Ynkleudhyansow yn Konteth an Eledh